

**ŽUPAN**

**KLASA: 112-02/18-01/1**

**URBROJ: 2198/1-01-18-8**

**Zadar, 8. veljače 2018. godine**

Na temelju članka 17. i 19. stavka 2. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18), župan Zadarske županije, objavljuje

**UPUTE I OBAVIJESTI KANDIDATIMA**

**koji podnose prijave na javni natječaj za imenovanje pročelnika u upravnih tijelima Zadarske županije**

U „Narodnim novinama“ broj 12/2018 od 7. veljače 2017. godine objavljen je javni natječaj za imenovanje pročelnika u upravnim tijelima Zadarske županije:

1) pročelnik Upravnog odjela za javnu nabavu i upravljanje imovinom, radno mjesto broj 41. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ broj 1/18), 1 izvršitelj, na neodređeno vrijeme uz obvezni probni rad od tri mjeseca;

2) pročelnik Upravnog odjela za gospodarstvo, turizam, infrastrukturu i EU fondove, radno mjesto broj 100. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ broj 1/18), 1 izvršitelj, na neodređeno vrijeme uz obvezni probni rad od tri mjeseca.

Od dana objave javnog natječaja u „Narodnim novinama“ počinje teći rok od 8 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 15. veljače 2018. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnih mjesta iz Pravilnika o unutarnjem redu upravnih tijela Zadarske županije („Službeni glasnik Zadarske županije“ broj 1/18):**

1) pročelnik Upravnog odjela za javnu nabavu i upravljanje imovinom, radno mjesto broj 41.:

- upravlja Odjelom, organizira i usklađuje rad unutarnjih ustrojstvenih jedinica, utvrđuje politiku razvoja u području iz djelokruga Odjela, utvrđuje plan i program rada Odjela;

- utvrđuje prijedloge, odnosno donosi akte kada je na to zakonom ili drugim propisom ovlašten, brine o zakonitom i pravodobnom izvršavanju zakona i drugih propisa;

- obavlja analitičko-planske, organizacijsko-koordinacijske, pravne i druge stručne poslove vezane uz postupak javne nabave i poslove upravljanja imovinom;

- proučava najsloženija pitanja iz svog djelokruga rada, prati propise i predlaže nove koncepte razvoja sustava;

- izvršava opće akte Skupštine i Župana, obavlja i druge poslove po nalogu župana i zamjenika župana;

- stalno surađuje u pitanjima od zajedničkog interesa s županom, zamjenicima župana, drugim županijskim upravnim tijelima, proračunskim i izvanproračunskim korisnicima županije, trgovačkim društvima i ostalim subjektima;

- donosi rješenja i druge akte u upravnom postupku iz područja službeničkih odnosa za službenike Odjela.

2) pročelnik Upravnog odjela za gospodarstvo, turizam, infrastrukturu i EU fondove, radno mjesto broj 100.:

- rukovodi radom Odjela u skladu sa Zakonom i propisima kroz osiguravanje transparentnog i učinkovitog rada Odjela;

- sudjelovanje u rješavanju najsloženijih pitanja i koordiniranje poslova iz dijela djelokruga rada Odjela koji se odnosi na područje poticanja i promocije poduzetničkih aktivnosti, ostvarivanja uvjeta za razvoj industrijskih grana od strateškog značaja za Zadarsku županiju te jačanje poslovnog okruženja Županije;

- sudjelovanje u rješavanju najsloženijih pitanja i koordiniranje poslova iz dijela djelokruga rada Odjela koji se odnosi na područje unaprjeđenja razvoja turističke ponude Županije, rad na provedbi sektorskih strateških dokumenta regionalne razine, davanje prijedloga za brži razvoj sektora te koordinaciju aktivnosti svih dionika u turizmu;

- sudjelovanje u rješavanju najsloženijih pitanja i koordiniranje poslova iz dijela djelokruga rada Odjela koji se odnosi na područje infrastrukture, osim infrastrukture u poslovnim zonama te prometne, lučke i vodnogospodarstvene infrastrukture, te područje energetike;

- sudjelovanje u rješavanju najsloženijih pitanja i koordiniranje poslova iz dijela djelokruga rada Odjela koji se odnosi na područje regionalnog razvoja, izrade i provedbe strateških dokumenata regionalnog značaja te provedbe programa regionalne razvojne politike;

- sudjelovanje u rješavanju najsloženijih pitanja i koordiniranje poslova iz dijela djelokruga rada Odjela koji se odnosi na područje provedbe projekata financiranih iz fondova Europske unije, pri čemu Odjel koordinira rad svih upravnih odjela Zadarske županije te trgovačkih društava i ustanova kojima je osnivač ili većinski vlasnik Zadarska županija;

- izradu izvješća i drugih analitičko-stručnih materijala iz djelokruga rada Odjela;

- izradu nacrta akata iz djelokruga rada Odjela;

- praćenje i vrednovanje rada Ustanove za razvoj kompetencija, inovacija i specijalizacije Zadarske županije, koordinaciju provedbe zajedničkih zadataka i davanje mišljenja/preporuka za poboljšanje sustava rada Agencije;

- praćenje i vrednovanje rada Razvojne agencije Zadarske županije, koordinaciju provedbe zajedničkih zadataka i davanje mišljenja/preporuka za poboljšanje sustava rada Agencije;

- izvršavanje općih akata županijske Skupštine;

- donosi rješenja i druge akte u upravnom postupku iz područja službeničkih odnosa za službenike Odjela;

- obavljanje i drugih poslova koje mu povjeri župan.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

1) Koeficijent složenosti poslova radnog mjesta broj 41. pročelnik je 3,82, utvrđen temeljem točke II. Odluke o koeficijentima za obračun plaća službenika i namještenika Zadarske županije utvrđenog pod rednim brojem 1., za radna mjesta 1. klasifikacijskog ranga („Službeni glasnik Zadarske županije“ broj 18/10, 14/13, 16/17).

2) Koeficijent složenosti poslova radnog mjesta broj 100. pročelnik je 3,82, utvrđen temeljem točke II. Odluke o koeficijentima za obračun plaća službenika i namještenika Zadarske županije utvrđenog pod rednim brojem 1., za radna mjesta 1. klasifikacijskog ranga („Službeni glasnik Zadarske županije“ broj 18/10, 14/13, 16/17).

Osnovica za izračun plaće utvrđena je Odlukom o visini osnovice za obračun plaća službenika i namještenika Zadarske županije („Službeni glasnik Zadarske županije“ broj 04/11, 14/13).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18), a provodi je tročlano Povjerenstvo za provedbu javnog natječaja imenovano od strane župana Zadarske županije.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima, te će im biti upućena odgovarajuća pisana obavijest.

Prethodna provjera znanja i sposobnosti kandidata obavlja se putem pisanog testiranja i intervjua.

1) Pravni izvori za pripremanje kandidata za prethodnu provjeru znanja i sposobnosti za radno mjesto broj 41. pročelnik u Upravnom odjelu za javnu nabavu i upravljanje imovinom, su sljedeći:

1. Zakon o javnoj nabavi („Narodne novine“ broj 120/16),

2. Pravilnik o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“ broj 101/17),

3. Pravilnik o jednostavnoj nabavi („Službeni glasnik Zadarske županije“ broj 5/17),

4. Zakon o upravljanju i raspolaganju imovinom u vlasništvu Republike Hrvatske („Narodne novine“ broj 94/13, 18/16, 89/17),

5. Uredba o darovanju nekretnina u vlasništvu Republike Hrvatske („Narodne novine“ broj 127/13),

6. Zakon o lokalnoj i područnoj (regionalnoj) samoupravi („Narodne novine“ 33/01, 60/01,129/05, 109/07, 125/08, 36/09, 150/11, 144/12, 123/17),

 7. Statut Zadarske županije („Službeni glasnik Zadarske županije“ 15/09, 7/10, 11/10, 4/12, 2/13, 14/13).

2) Pravni izvori za pripremanje kandidata za prethodnu provjeru znanja i sposobnosti za radno mjesto broj 100. pročelnik u Upravnom odjelu za gospodarstvo, turizam, infrastrukturu i EU fondove, su sljedeći: :

1. Zakon o regionalnom razvoju Republike Hrvatske („Narodne novine“ broj 147/14, 123/17),

2. Zakon o turističkim zajednicama i promicanju hrvatskog turizma („Narodne novine“ broj 152/08),

3. Zakon o poticanju razvoja malog gospodarstva („Narodne novine“ broj 29/02, 63/07, 53/12, 56/13, 121/16),

4. Zakon o boravišnoj pristojbi („Narodne novine“ 152/08, 59/09, 97/13, 15/13, 30/14),

5. Zakon o lokalnoj i područnoj (regionalnoj) samoupravi („Narodne novine“ 33/01, 60/01,129/05, 109/07, 125/08, 36/09, 150/11, 144/12, 123/17),

6. Statut Zadarske županije („Službeni glasnik Zadarske županije“ 15/09, 7/10, 11/10, 4/12, 2/13, 14/13).

Izvori za pripremu kandidata objavljeni u „Narodnim novinama“ dostupni su na mrežnoj stranici [narodne novine](http://narodne-novine.nn.hr/oglasi/default.aspx), izvori objavljeni u „Službenom glasniku Zadarske županije“ dostupni su na linku [zadarska županija-službeni glasnici](http://www.zadarska-zupanija.hr/index.php/sluzbeni-glasnici) .

Prethodna provjera znanja i sposobnosti kandidata za oba radna mjesta obuhvaća:

- pisanu provjeru znanja iz područja navedenih u pravnim izvorima za pripremanje kandidata,

- intervju.

Za svaki dio provjere kandidatima se dodjeljuje određeni broj bodova od 1 do10.

Pisani test sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje ili više od 50% bodova na provedenom testiranju.

S kandidatom koji na pisanom testiranju ostvari najmanje ili više od 50% ukupnog mogućeg broja bodova, Povjerenstvo za provedbu javnog natječaja provest će intervju istog dana.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje su podnijeli prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o javno natječajnom postupku:**

1. Molimo podnositelje da u prijavi prilože sve isprave naznačene u javnom natječaju budući da manjak samo jedne isprave isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Kandidati koji se natječu za oba radna mjesta dužni su za svako radno mjesto podnijeti posebnu prijavu sa svim traženim prilozima.
3. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18), a koji se odnosi na natječajni postupak, dostupan je na linku [izvadak iz zakona](izvadak%20iz%20zakona.PDF).

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 8. veljače 2018. godine.

 **ŽUPAN**

 **v.r. Božidar Longin, dipl. ing.**